**Tu steluţă, soră bună…**

*Aspiranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tu steluţă, soră bună…

Tu steluţă, soră bună

Dă-mi o rază din cunună,

Cât un fir de borangic

Să-mi aflu de-un ibovnic.

Vezi cum clipa trece iute,

Iară vremea rea asmute

Baba-iarnă să-mi îngheţe

Doruri, vrere, frumuseţe.

Dar eu vreau încă o noapte

Să ofer focoase şoapte,

Mângâiere interzisă,

Dragoste pe buze scrisă.

Dă-mi o clipă de-ncântare,

Să port focuri în suflare,

Pe-al meu braţ, puiul să-l culc

Şi să-i cânt versuri cu tâlc.

În visare să-i pătrund

Al meu dor să îl ascund,

Să-l simt cald şi înrobit

Să mă satur de iubit.

Iar când zorii ori să vină

Tu să-mi dai iubirea-n mână,

Pe cămaşă să i-o pun

Să mă vrea ca un nebun.